Victor de Tornaco

Victor de Tornaco baroia (Sterpenich, 1805eko uztailaren 5a - Voordt gaztelua, Linburgo, 1875eko irailaren 28a) luxenburgoar politikaria izan zen. Luxenburgoko lehen ministroa izan zen 1860tik 1867ra.

Parisen ikasi zuen Eskola Politeknikoan. 1830eko Belgikako Iraultzan Gilen I.a, Herbehereetako erregea eta Luxenburgoko Duke Handia, babestu zuen. Luxenburgoko Estatuen Biltzarreko kide izan zen 1841etik 1848ra. 1848an Esch-sur-Alzette kantoia Diputatuen Ganberan ordezkatzeko aukeratu zuten. Eserlekua 1856an utzi zuen eta 1857tik 1860ra Estatuen Biltzarreko kide izan zen.

1860ko irailean lehen ministro eta Kanpo Arazoetako ministro izendatu zuten. 1867ko maiatzaren 11n, Emmanuel Servaisekin batera, Londresko Ituna sinatu zuen, non Luxenburgok bere lurraldearen zati bat Belgikaren esku utzi zuen. Urte horretako abenduan kargugabetu zuten. 1867tik 1872ra Estatu Kontseiluko kide izan zen.

Kategoria:Luxenburgoko lehen ministroak
Kategoria:Ohorezko Legioko komandanteak